Nätti-Jussi

”Nätti-Jussi” eli Juho Vihtori Nätti () Archive.org oli suomalainen metsätyömies ja tarinankertoja. Nätti-Jussista kerrotut tarinat ovat tehneet hänestä legendaarisen henkilöhahmon etenkin Lapissa.

 Elämä 
Nätti-Jussi syntyi elokuussa 1890 Karstulassa Keski-Suomessa. Hän kulkeutui metsätyömiehenä muiden mukana pohjoisen hakkuutyömaille helpon rahan perässä ja työskenteli siellä suurimman osan elämästään. Nätti-Jussi oli tunnettu tukkijätkä, joka oleskeli muun muassa Tervolassa, Pisalla, Muurolassa ja silloisessa Rovaniemen kauppalassa. Hän tuli elämänsä aikana tunnetuksi tarinankertojana. Hänen kerrontatyyliinsä kuului muun muassa kertomuksen loppuratkaisun viivyttäminen. Useinkin fantastisten kertomusten perusaiheina olivat naiset, tappelut ja viina sekä niihin liittyvä yhteiskunnallinen väritys. 

pienois|pysty|vasen|Nätti-Jussi kampurajalkansa kanssa.
Nätti-Jussi oli myös tunnettu syntymävikaisesta kampurajalastaan; hänen vasemman jalkansa jalkaterä oli kääntynyt taaksepäin. Hän halvaantui 1950-luvun puolivälissä ja joutui Rautiosaaren vanhainkodin sairasosastolle Rovaniemen maalaiskuntaan. Nätti-Jussi kuoli Palosalmen metsätyömieskodissa 4. elokuuta 1964. Hänet haudattiin Rovaniemen neljännelle hautausmaalle Palosalmen metsätyömieskodin yhteishautapaikalle.

pienois|pysty|oikea|Nätti-Jussin hautamuistomerkki Palosalmen metsätyömieskodin asukkaiden hauta-alueella Rovaniemen IV hautausmaalla. Muistomerkin toisella puolella on Nätti-Jussin selostus keskustelustaan ”Pyhän-Pietarin” kanssa.
Nätti-Jussi sai oman hautamuistomerkin Rovaniemelle Viirinkankaan neljännelle hautausmaalle kesällä 2006. Muistomerkin paljastustilaisuus järjestettiin 25. elokuuta 2006.Hauta- ja rakennuskiviliike Lamminrant Archive.orga Haudan toiselle puolelle on kirjattu teksti: 

 Nätti-Jussin nimi muussa käytössä 
1990-luvun loppupuolella perustettiin Ravintola Nätintupa Muurolaan, entiseen Rovaniemen maalaiskuntaan. Vuonna 2003 Karstulaan perustettiin Nätti-Jussi-ravintola. Vaasan & Vaasan -leipomo valmistaa myös Lapin Pakarin Nätti-Jussi -nimistä ruisleipääLapin Pakarin Nätti-Jussi. Rovaniemellä on Nätti-Jussi-niminen katujuna.

 Julkaisuja Nätti-Jussin tarinoista ja elämästä  
Toimittaja-kirjailija Pentti Harjumaa julkaisi 1970-luvulla Nätti-Jussin tarinoista kaksi ohutta kirjasta, jotka on julkaistu myös yhtenä kirjana Nätti-Jussin tarinoita. Hänen elämästään julkaistiin Tarua ja totta -niminen cd-levy maaliskuussa 2008. Levy sisältää Nätin kanssa tekemisissä olleiden henkilöiden haastatteluja ja neljä Souvareiden esittämää kappaletta. Niiden lisäksi levyn alussa on Nätti-Jussista tehty laulu, joka esitetään alku- ja loppusäkeistöt laulaen ja keskisäkeistöt lausuen. CD:llä julkaistut haastattelut on kerätty vuonna 1994 ilmestynyttä C-kasettia varten.Nätti-Jussista tarinoita ja nimikkolaulu, Esa I. Järvinen, Lapin Kansa, 11.3.2008 Myös Mikko Alatalon kappaleessa ”Yhdentoista virran maa” mainitaan Nätti-Jussi yhtenä pohjoissuomalaisena legendana.

Keväällä 2019 Lapin yliopisto julkaisi Olli Tiuraniemen, Mari Maasillan ja Raimo Keräsen toimittama teos Nätti-Jussi – elämä ja tarinat. Kirjasta on otettu lokakuuhun 2019 mennessä kolme painosta. Kirjan materiaali perustuu aikalaisten haastatteluihin sekä arkistomateriaaleihin. Teos on osa hankekokonaisuutta, jossa tuodaan esille ja tallennetaan metsätyön historiaa ja savottakulttuuria. Kerätty perusaineisto koostuu aikalaishaastatteluista, asiakirjoista, lehtiartikkeleista, kirjallisista aineistoista, äänitteistä, valokuvista ja filmimateriaaleista.Nätti-Jussi aikalaisten silmin, Lapin Yliopisto, 21.3.2019, viitattu 24.4.2021Nätti-Jussi – elämä ja tarinat -teoksesta kolmas painos, Lapin Yliopisto, 9.10.2019, viitattu 24.4.2021

 Lähteet 

 Kirjallisuutta



 Aiheesta muualla 
 Rovaniemi.fi: ”Nätti-Jussi” archive.org
 Kuvia muistomerkin paljastamisesta, Flickr
 Rautasilta-blogi: Siitä on Nätti-Jussi mennyt, 25.8.2006 
 Yle Keski-Suomi: Nätti-Jussin huima elämänkerta [sic valmistui], Lasse Lehtinen kirjoitti Nätti-Jussin elämäkerran. Arvo Vuorelan juttu Yle Radio Keski-Suomessa, 12.10.2012, Yle Areena
 Kirja-arvio: Aikalaisilta uutta tietoa Nätti-Jussista: ”Miksi sinä Jumala minulle kostit”, kysyi itkuinen lapsi saamatta vastausta, Maaseudun Tulevaisuus / Juha Aaltoila, 18.8.2019

Luokka:Suomalaiset viihdetaiteilijat
Luokka:Vuonna 1890 syntyneet
Luokka:Vuonna 1964 kuolleet